CELEX: 32009R0718
Language: mt
Date: 2009-08-04 00:00:00
Title: Regolament tal-Kummissjoni (KE) Nru 718/2009 tal- 4 ta’ Awwissu 2009 dwar il-klassifikazzjoni ta’ ċerti prodotti fin-Nomenklatura Magħquda

7.8.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 205/7
               
            REGOLAMENT TAL-KUMMISSJONI (KE) Nru 718/2009
      tal-4 ta’ Awwissu 2009
      dwar il-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u speċjalment l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe suddiviżjoni magħha u li hija stabbilita minn dispożizzjonijiet Komunitarji speċifiċi, bl-għan li jiġu applikati tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna 1 tat-tabella li tinsab fl-Anness għandhom ikunu kklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta’ dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot maħruġa mill-awtoritajiet doganali tal-Istati Membri, li għandha x’taqsam mal-klassifikazzjoni tal-prodotti fin-Nomenklatura Magħquda, iżda li ma tikkonformax ma’ dan ir-Regolament tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri previsti f’dan ir-Regolament huma konformi mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna (2) ta’ dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
         Magħmul fi Brussell, l-4 ta’ Awwissu 2009.
         
            
               Għall-Kummissjoni
            
            Ján FIGEĽ
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Vettura b’erba roti li għandha mutur tal-elettriku li jaħdem b’żewg batteriji ta’ 12-il volt -il waħda li jistgħu jiġu ċċarġjati mill-ġdid. Il-vettura għandha qisien ta’ madwar 48 ċm wisa’, 99 ċm tul u 58 ċm għoli (bid-dahar biex iserraħ fuqu mitwi ‘l isfel), u piż totali ta’ madwar 34,5 kg mingħajr il-batteriji. It-tagħbija massima tagħha hija ta’ madwar 115 kg.
                                 Il-vettura għandha l-karatteristiċi li ġejjin:
                                 
                                             —
                                          
                                          
                                             pjattaforma orizzontali li tgħaqqad flimkien is-sezzjoni ta’ quddiem ma’ ta’ wara,
                                          
                                       
                                             —
                                          
                                          
                                             roti żgħar (b’qisien ta’ madwar 2,5 × 19,0 ċm) b’tajers li ma jitilfux l-arja,
                                          
                                       
                                             —
                                          
                                          
                                             siġġu mingħajr poġġamani u qabdiet li jista’ jiġi aġġustat, u li l-għoli tiegħu jista’ jiġi mċaqlaq f’waħda minn żewġ pożiżżjonijiet differenti, u
                                          
                                       
                                             —
                                          
                                          
                                             kolonna tal-isteering li tista’ tintewa ‘l isfel.
                                          
                                       Il-kolonna tal-isteering għandha unità żgħira ta’ kontroll li tinkludi swiċċ ta’ kuntatt, ħorn, wirja tal-enerġija prodotta mill-batterija u buttuna biex biha tista’ tiġi aġġustata l-veloċità massima.
                                 Il-vettura għandha żewġ lievi li jaħdmu bil-behem, biex bihom iżżid il-veloċità, tieqaf jew timxi b’lura. Hija mgħammra wkoll b’roti ta’ wara li ma jinqelbux, ħalli l-vettura ma tinqelibx faċilment. Għandha sistema elettronika doppja biex tieqaf.
                                 Meta l-batteriji jkunu ġew iċċarġjata bis-sħiħ tista’ tkopri distanza massima ta’ madwar 16-il kilometru u tista’ tilħaq veloċità massima ta’ madwar 6,5 km/h
                                 Il-vettura tista’ tiżżarma f’erba’ komponenti ħfief. Ġiet diżinjata għall-użu fid-djar, fuq passaġġi u fi spażji pubbliċi, għal attivitajiet bħal vjaġġi għax-xiri.
                                 
                                     (*) Ara l-immaġni 1.
                              
                           
                  
                     8703 10 18 
                  
                  
                     Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi NM 8703 , 8703 10  u 8703 10 18 .
                     Il-vettura hija tip ta’ vettura speċjali għat-trasport tal-persuni.
                     Il-klassifikazzjoni taħt l-intestatura 8713  hija eskluża peress li l-vettura ma’ ġietx iddiżinjata speċifikament għat-trasport tal-persuni b’diżabbilità u ma għandha l-ebda karatteristika speċjali li tista’ ttaffi diżabbilità. (Ara wkoll n- Noti ta’ Spjegazzjoni tas-Sistema Armonizzata għall-intestatura 8713  u n-Noti ta’ Spjegazzjoni tan-Nomenklatura Magħquda għas-sottointestatura 8713 90 00 )
                     Għalhekk, il-vettura għandha tiġi kklassifikata taħt il-kodiċi NM 8703 10 18  bħala vettura bil-mutur li ġiet iddiżinjata prinċipalment għat-trasport tal-persuni.
                  
               
                     
                                 2.
                              
                              
                                 Vettura bi tliet roti li għandha mutur tal-elettriku li jaħdem b’żewg batteriji ta’ 12-il volt il-waħda li jistgħu jiġu ċċarġjati mill-ġdid. Il-vettura għandha qisien ta’ 61 ċm wisa’, 120 ċm tul u 76 ċm għoli (bid-dahar biex isserrah fuqu mitwi ‘l isfel), u piż totali mingħajr il-batteriji ta’ madwar 46 kg. It-tagħbija massima tagħha hija ta’ madwar 160 kg.
                                 Il-vettura għandha l-karatteristiċi li ġejjin:
                                 
                                             —
                                          
                                          
                                             pjattaforma orizzontali li tgħaqqad flimkien is-sezzjoni ta’ quddiem ma’ ta’ wara,
                                          
                                       
                                             —
                                          
                                          
                                             roti żgħar (b’qisien ta’ madwar 8,9 × 25,4 ċm) b’tajers li ma jitilfux l-arja,
                                          
                                       
                                             —
                                          
                                          
                                             siġġu bil-poġġamani u l-qabdiet li jista’ jiġi aġġustat, u li l-għoli tiegħu jista’ jiġi mċaqlaq f’waħda minn tliet pożizzjonijiet differenti, u
                                          
                                       
                                             —
                                          
                                          
                                             kolonna tal-isteering li tista’ tintewa ‘l isfel.
                                          
                                       Il-kolonna tal-isteering għandha unità żgħira ta’ kontroll li tinkludi miter tal-batterija, swiċċ ta’ kuntatt, buttuna biex jinxtegħlu d-dwal, ħorn u buttuna biex biha tista’ tiġi aġġustata l-veloċità massima.
                                 Il-vettura għandha żewġ lievi li jaħdmu bil-behem, biex bihom iżżid il-veloċità, tieqaf jew timxi b’lura. Hija mgħammra wkoll b’roti ta’ wara li ma jinqelbux, ħalli l-vettura ma tinqelibx faċilment. Għandha sistema elettronika doppja biex tieqaf.
                                 Meta l-batteriji jkunu ġew iċċarġjata bis-sħiħ tista’ tkopri distanza massima ta’ madwar 40 kilometru u tista’ tilħaq veloċità massima ta’ madwar 8 km/h
                                 Il-vettura tista’ tiżżarma f’erba’ komponenti li ma jiżnux ħafna. Ġiet diżinjata għall-użu fid-djar, fuq passaġġi u fi spażji pubbliċi, għal attivitajiet bħal vjaġġi għax-xiri.
                                 
                                     (*) Ara l-immaġni 2.
                              
                           
                  
                     8703 10 18 
                  
                  
                     Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi NM 8703 , 8703 10  u 8703 10 18 .
                     Il-vettura hija tip ta’ vettura speċjali għat-trasport tal-persuni.
                     Il-Klassifikazzjoni taħt l-intestatura 8713  hija eskluża peress li l-vettura ma’ ġietx iddiżinjata speċifikament għat-trasport tal-persuni b’diżabbilità u ma għandha l-ebda karatteristika speċjali li tista’ ttaffi diżabbilità. (Ara wkoll n-Noti ta’ Spjegazzjoni tas-Sistema Armonizzata għall-intestatura 8713  u n-Noti ta’ Spjegazzjoni tan-Nomenklatura Magħquda għas-sottointestatura 8713 90 00 )
                     Għalhekk, il-vettura għandha tiġi kklassifikata taħt il-kodiċi NM 8703 10 18  bħala vettura bil-mutur li ġiet iddiżinjata prinċipalment għat-trasport tal-persuni.
                  
               
            
         
                     
                        
                  
                  
                     
                        
                  
               
            (*)  L-immaġni li jidhru qegħdin hemm biss għal raġunijiet ta’ informazzjoni.